PROCEDURA DE ACORDARE A AVIZULUI

DE ETICA CERCETĂRII

UNIVERSITATEA BABEȘ-BOLYAI

CLUJ-NAPOCA

1. PROCEDURĂ:
* Consiliul Științific este sesizat în vederea acordării avizului de etica cercetării pentru un Proiect de Cercetare; sesizarea se face prin depunerea documentației la Oficiul de Management și Transfer Tehnologic și Cognitiv (OMTTC) al UBB
* Documentul de sesizare a Consiliului Științific este Formularul de Aviz pentru Etica Cercetării (FAEC)
* FAEC este însoțit de restul documentelor necesare fundamentării deciziei Consiliului Științific. Acestea formează dosarul de avizare.
* Consiliul Științific, prin structurile sale, examinează documentele; Consiliul Științific poate cere relații și documente suplimentare din partea echipei de cercetare
* Consiliul Științific formulează un Aviz de Etica Cercetării asupra proiectului
* Termenul de avizare d.p.d.v. al eticii cercetării, de către Consiliul Științific, este de 15 de zile (sau două ședințe consecutive) de la sesizarea sa; în mod excepțional Consiliul Științific poate aviza un proiect în termen de 7 zile, în situații de urgență justificate de către echipa de cercetare
* Consiliul Științific poate da următoarele decizii:
1. **Aviz favorabil**
2. **Aviz favorabil condiționat** -în cazul în care PC nu a obținut încă toate avizele, autorizațiile etc. legale; în acest caz avizul se poate da sub condiția obținerii tuturor respectivelor documente în termen până la demararea proiectului; de asemenea avizul favorabil poate fi condiționat de îndeplinirea unor clauze stabilite de Consiliul Științific pentru asigurarea unei cât mai bune calități a proiectului de cercetare.
3. **Aviz nefavorabil**- atunci când PC ridică probleme de etică (inclusiv pentru aspecte în măsură să afecteze imaginea, statutul și standingul UBB)

1. DOSARUL DE AVIZARE A PROIECTULUI este compus din:
* Formularul de Avizare pentru Etica Cercetării (FAEC)
* Declarație conform căreia proiectul și rezultatele acestuia sunt conforme Constituției, legilor, ordinii publice și bunelor moravuri (dacă este cazul)
* Chestionarul de autoevaluare
* Alte documente, în funcție de specificul fiecărui proiect (vă rugăm să consultați Ghidul de acordare a Avizului de Etica Cercetării).